CELEX: 62018TN0320
Language: fi
Date: 2018-05-22 00:00:00
Title: Asia T-320/18: Kanne 22.5.2018 – WD v. EFSA

201807060681994312018/C 259/603202018TC25920180723FI01FIINFO_JUDICIAL20180522454621Asia T-320/18: Kanne 22.5.2018 – WD v. EFSA
 ---documentbreak--- C2592018FI4510120180522FI0060451462Kanne 22.5.2018 – WD v. EFSA
   (Asia T-320/18)2018/C 259/60Oikeudenkäyntikieli: ranska
      Asianosaiset
   
   
      Kantaja: WD (edustajat: asianajajat L. Levi ja A. Blot)
   
      Vastaaja: Euroopan elintarviketurvallisuusviranomainen (EFSA)
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            toteamaan, että kanne on otettava tutkittavaksi ja että se on perusteltu
         
      ja tämän seurauksena
   
            —
         
         
            kumoamaan EFSA:n pääjohtajan 14.7.2017 työsopimusten tekemiseen valtuutetun viranomaisen ominaisuudessa tekemän päätöksen, josta ilmenee, että kantaja ei kuulu vuoden 2017 uudelleenluokittelukierroksen yhteydessä ylennettyihin toimihenkilöihin
         
      
            —
         
         
            kumoamaan työsopimusten tekemiseen valtuutetun viranomaisen 9.2.2018 tekemän päätöksen, jolla hylättiin kantajan 10.10.2017 mainitusta 14.7.2017 tehdystä päätöksestä tekemä valitus
         
      
            —
         
         
            kumoamaan EFSA:n pääjohtajan 9.8.2017 työsopimusten tekemiseen valtuutetun viranomaisen ominaisuudessa tekemän päätöksen (joka on annettu tiedoksi 10.8.2017), joka koskee kantajan työsopimuksen jatkamatta jättämistä
         
      
            —
         
         
            kumoamaan työsopimusten tekemiseen valtuutetun viranomaisen 12.3.2018 tekemän päätöksen, jolla hylättiin kantajan 10.11.2017 mainitusta 9.8.2017 tehdystä päätöksestä tekemä valitus
         
      
            —
         
         
            velvoittamaan korvaamaan vahinko korkoineen
         
      
            —
         
         
            velvoittamaan vastaajan korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantaja vetoaa kanteensa tueksi seitsemään kanneperusteeseen työsopimuksensa jatkamatta jättämistä koskevan päätöksen osalta.
   
            1)
         
         
            Ensimmäinen kanneperuste perustuu EFSA:n 8.12.2012 tekemän”Employment contract management” -päätöksen rikkomiseen.
         
      
            2)
         
         
            Toinen kanneperuste perustuu perusteluvelvollisuuden laiminlyöntiin.
         
      
            3)
         
         
            Kolmas kanneperuste perustuu puolustautumisoikeuksien ja erityisesti oikeuden tulla kuulluksi loukkaamiseen.
         
      
            4)
         
         
            Neljäs kanneperuste perustuu huolenpitovelvollisuuden laiminlyöntiin ja EFSA:n hyväksymän, ”Contract of Employment renewal processia” koskevien ”Work instructions” -ohjeiden rikkomiseen.
         
      
            5)
         
         
            Viides kanneperuste perustuu ilmeisiin arviointivirheisiin ja harkintavallan väärinkäyttöön.
         
      
            6)
         
         
            Kuudes kanneperuste perustuu luottamuksensuojaperiaatteen loukkaamiseen.
         
      
            7)
         
         
            Seitsemäs kanneperuste perustuu ”Work instructions” -ohjeiden rikkomiseen ja huolenpitovelvollisuuden laiminlyöntiin.
         
      Kantaja vetoaa ylentämättä jättämistä koskevan päätöksen osalta yhteen ainoaan kanneperusteeseen, joka perustuu 22.4.2008 tehdyn ”Career of temporary staff and assignment to a post carrying a higher grade than that at which they were engaged” -päätöksen rikkomiseen, ilmeiseen arviointivirheeseen ja syrjintäkiellon periaatteen loukkaamiseen.